b'\n_START_ARTICLE_\nVirtual Theatre\n_START_PARAGRAPH_\nVirtual Theatre je igralni pogon razvijalca pustolovskih videoiger Revolution Software. Pogon je znan po, za tisti \xc4\x8das, visoke umetne inteligence. Pogon je bil prvi\xc4\x8d predlagan leta 1989, medtem ko je prvi igra, ki ga je uporabljala, Lure of the Temptress iz\xc5\xa1la leta 1992; tej so sledile Beneath a Steel Sky (1994), Broken Sword: The Shadow of the Templars (1996) in Broken Sword II: The Smoking Mirror (1997). Po ve\xc4\x8d letih je leta 2012 Revolution potrdil da bo nova razli\xc4\x8dica pogona, "Virtual Theatre 7", uporabljena za prihajajo\xc4\x8di peti del Broken Sword serije, Broken Sword: The Serpent\'s Curse (2013).\n_START_SECTION_\nRazvoj\n_START_PARAGRAPH_\nCharles Cecil in Tony Warriner, ki sta sodelovala pri razvijalcu Artic Computing, sta se leta 1990 odlo\xc4\x8dila skupaj z Davidom Sykesom in Noirin Carmody ustanoviti studio pustolovskih videoiger Revolution Software. Za njihovo debitantsko igro Lure of the Temptress (1992) so Cecil, Warriner, Sykes in Carmody ustvarili idejni osnutek za Virtual Theatre, ki ga je napisal Warriner. Za Beneath a Steel Sky (1994) sta Warriner in Skyes napisala posodobljeno verzijo 2.0. Beneath a Steel Sky je bila \xc5\xa1estkrat ve\xc4\x8dja igra od debitantske, kar je pomenilo da so liki, ki niso protagonisti, imeli preprostej\xc5\xa1a opravila. Broken Sword: The Shadow of the Templars (1996) je prav tako uporabljal novo verzijo pogona, medtem ko je Broken Sword II: The Smoking Mirror (1997) uporabljal delno spremenjeno verzijo pogona za prvi Broken Sword.'